Guvernul are în plan majorarea salariului minim european de la 1 iulia la 3.700 de lei din care pragul de netaxare va fi de 300 de lei, În schimb, odată cu majorarea acestui salariu ar trebuie ca punctul de amendă să crească și el, însă Guvernul spune că va fi înghețat, deși suntem țara cu cei mai mulți morți pe șosele din cauza accidentelor rutiere.
Premierul Marcel Ciolacu spunea că ar urma să nu majoreze punctul de pensie.
,,Vom mări pragul de netaxare de la 200 de lei la 300 de lei din salariul minim brut, așa cum am convenit cu domnul Jianu și domnul Șucu, și introduc și salariul minim brut de 3.700 de lei de la 1 iulie și înghețarea punctului de amendă, măsuri care se vor adopta săptămâna viitoare prin două acte separate”, a declarat joi premierul Marcel Ciolacu, înaintea ședinței de Guvern.
În prezent, punctul de amendă este 165 de lei, echivalentul a 5% din salariul minim brut, și ar crește la 185 de lei odată cu majorarea pregătită de Guvern.
În prezent, punctul de amendă este stabilit la 5% din salariul minim brut prin OUG 115/2023, care modifică Ordonanța de urgență a Guvernului nr. 195/2002 privind circulația pe drumurile publice. Valoarea punctului de amendă este de 165 de lei, în concordanță cu salariul minim brut de 3.300 de lei.
Amenzile pentru neregulile din trafic sunt:
Clasa I: 2 sau 3 puncte-amendă (330-495 lei); Clasa a II-a: 4 sau 5 puncte-amendă (660-825 lei); Clasa a III-a: 6-8 puncte-amendă (990-1.320 lei); Clasa a IV-a: 9-20 puncte-amendă (1.485-3.300 lei); Clasa a V-a: 21-100 puncte-amendă (3.465-16.500 lei, aplicabile persoanelor juridice).
Dacă Guvernul va majora salariul minim brut la 3.700 lei fără să păstreze punctul de amendă la valorile actuale, amenzile de circulație vor crește în funcție de noua valoare de 185 de lei a punctului de amendă.
Punctul de amendă, majorat după 6 ani, înghețat din nou
Amenzile de circulație au fost majorate de la 1 ianuarie 2024, iar punctul-amendă se calculează la 5% din salariul minim brut pe economie, și nu la 10% așa cum era prevăzut în trecut. Punctul-amendă la valoarea de 145 lei, a fost plafonat din 2017, practic cea mai mică amendă de circulație (290 – 2 puncte amendă) este în cuantum de 145 de lei dacă se achită în 15 zile.
România, cea mai ridicată rată din UE a deceselor cauzate de accidente rutiere
Numărul persoanelor din Uniunea Europeană decedate în accidente rutiere a crescut cu 4% în 2022, comparativ cu 2021, iar cea mai ridicată rată a deceselor în urma accidentelor rutiere s-a înregistrat în România (86 de morţi la un milion de locuitori).
Datele au fost publicate de Oficiul European de Statistică (Eurostat).
Comparativ cu populaţia fiecărui stat membru UE, cea mai scăzută rată a deceselor cauzate în 2022 de accidentele rutiere s-a observat în Suedia (22 de decese la un milion de locuitori), Danemarca (26) şi Irlanda (31), iar cea mai ridicată rată s-a înregistrat în România (86 de decese la un milion de locuitori), Bulgaria (78) şi Croaţia (71).
În 2022, numărul total al persoanelor din Uniunea Europeană care au murit în accidente rutiere s-a situat la 20.653, faţă de 19.917 în 2021 şi 18.833 în 2020. Scăderea din 2020 a fost determinată în mare parte de impactul restricţiilor impuse în timpul pandemiei asupra transportului de pasageri.
În concluzie, în timp ce suntem țara cu cele mai multe accidente soldate cu morți la nivelul Uniunii Europene, Guvernul ar vrea să înghețe din nou valoarea punctului de amendă, după ce a fost plafonat timp de șase ani, iar acum valoarea sa se calculează la 5% din salariu minim brut.